Госпођа Олга/16
Појава пета

ВУКА, ОЛГА и НОВАКОВИЋКА
(Слева улази Вука. Она је забринута и љута.)

ВУКА
Мама, где је Гидра?
ОЛГА
Зар није с тобом? Ниси га нашла?
ВУКА
Јесам. Био је, па је отишао.
ОЛГА
Онда је ваљда у својој соби... облачи се. 
ВУКА
Ја идем да га тражим. Што не дође?
ОЛГА
Што су вам вереници. Два минута без њега, па јој је већ тешко.
ВУКА
Не могу се ја тамо разговарати са страним људима.
(Улази Адвокат.)
АДВОКАТ
Шта сте се сви скупили ту као на веће? Што не оде ко у собу?
ВУКА
Тражимо Гидру.
АДВОКАТ
Шта ће вам он? Доћи ће и сам.
ВУКА
Али зовите га, једанпут. Од кад је отишао! Он сад сигурно спава.
АДВОКАТ
Добро, зваћу га ја. Идите ви само, идите.

Госпођа Олга